**CONTRACT DE COMODAT**

***(ÎMPRUMUT DE FOLOSINŢĂ)***

Încheiat între:

***SOCIETATEA OPERATORUL PIEȚEI DE ENERGIE ELECTRICĂ ȘI DE GAZE NATURALE*** „***OPCOM***” ***S.A.,*** cu sediul în Bucureşti, Bd. Hristo Botev Nr. 16-18, sector 3, Telefon +40 (21) 3071 450 Fax: +40 (21) 3071 400, înregistrată la Registrul Comerţului cu nr. J40/ 7542/ 2000; Cod Unic de Înregistrare: RO13278352; Cod IBAN: RO71RNCB0074029217370107- BCR sector 3, reprezentată prin Cristina ȘETRAN, Director General în calitate de **COMODANT**

și

…….…………………………………………………………………………………………………..........…

cu sediul în……………………………………………………………………………………………………………………………….…

Tel. …………………………………………………, Fax ………………………………………………, înregistrată la Registrul

Comerţului cu nr. ……………………………………………, Cod Unic de Înregistrare: …………………………………,

Cod IBAN ……………………………………………………… deschis la ………………………………………………………………,

reprezentată prin ……………………………………………………………………………………………………, în calitate de

**COMODATAR**

**1. OBIECTUL CONTRACTULUI**

Art. 1.1. Comodantul dă și Comodatarul primește în folosință o cheie de autentificare USB Token, denumită în continuare „Cheia”, care urmează să fie utilizată de Comodatar în vederea conectării la sistemele de tranzacţionare ale piețelor organizate administrate de societatea Opcom S.A. și/sau la sistemele informatice pentru realizarea calculelor de decontare, prevăzute în Anexa la prezentul contract.

Art. 1.2. Odată cu primirea în folosință a Cheii, Comodatarul primește dreptul să folosească, pe parcursul perioadei menționate la art. 6, software-ul aferent pentru utilizarea sistemului de tranzacționare corespunzător pieței la care este înregistrat.

**2. DREPTURILE COMODANTULUI**

Art. 2.1. Să fie anunțat de către Comodatar în cazul deteriorării sau pierderii Cheii de către acesta;

Art. 2.2. Să primească Cheia, împrumutată Comodatarului, în stare de funcționare la încetarea Contractului;

Art. 2.3. Să denunțe unilateral Contractul potrivit art. 9;

Art. 2.4. Să execute garanția constituită conform art. 7.1. în situațiile de încălcare a art. 5.4., 5.7 și 5.8.

1

**3. OBLIGAŢIILE COMODANTULUI**

Art. 3.1. Să pună la dispoziţia Comodatarului Cheia pe toată durata în care Comodatarul este înregistrat ca participant la oricare din piețele organizate administrate de societatea Opcom S.A., conform Anexei la prezentul contract;

Art. 3.2. Să predea Cheia în bună stare de funcţionare unei persoane împuternicite din partea Comodatarului pe baza semnării unui procesul verbal de predare – primire, ulterior constituirii garanției de bună execuție conform sectiunii 7;

Art. 3.3. Să pună la dispoziția Comodatarului software-ul aferent pentru utilizarea sistemului/sistemelor de tranzacționare și/sau a sistemului/sistemelor informatice pentru realizarea calculelor de decontare, după caz și să-i acorde dreptul folosirii acestuia pe parcursul aceleiași perioade menționate la art. 6;

Art. 3.4. Să actualizeze certificatele digitale instalate pe Cheie, dacă Comodatarul va dori să participe la

mai multe piețe administrate de Comodant prin intermediul aceleiași Chei sau în vederea conectării la sistemele informatice pentru realizarea calculelor de decontare, respectiv la expirarea celor deja instalate pe cheie și să retransmită Cheia Comodatarului;

Art. 3.5. Să elibereze garanția ulterior primirii de la Comodatar a Cheii în stare bună de funcționare, conform art. 7.4.

**4. DREPTURILE COMODATARULUI**

Art. 4.1. Să folosească Cheia și software-ul necesar accesului la sistemul/sistemele de tranzacționare și la sistemul/sistemele informatice pentru realizarea calculelor de decontare, după caz în condițiile prezentului Contract.

**5. OBLIGAŢIILE COMODATARULUI**

Art. 5.1. Să constituie garantia de buna executie potrivit art. 7.1.;

Art. 5.2. Să folosească Cheia potrivit scopului indicat în prezentul Contract;

Art. 5.3 Să se îngrijească de Cheia de autentificare împrumutată întocmai ca un bun proprietar; Art. 5.4. Să restituie Cheia în bună stare de funcţionare, fără deformări, urme de lovituri, zgârieturi, etichetări sau alte semne particulare şi să fie însoţită de cod PIN valid;

Art. 5.5. Să comunice Comodantului în timp util incidentele de orice natură apărute în utilizarea Cheii; Art. 5.6. Să nu înstrăineze cheia USB;

Art. 5.7. Să ia legătura cu Comodantul, în cazul deteriorării sau pierderii Cheii, în vederea eliberării unei noi Chei cu obligația ca, în cazul deteriorării, mai întâi Comodatarul să predea Cheia deteriorată. Noua Cheie va fi pusă la dispoziţia Comodatarului conform art 3.2.;

Art. 5.8. Să restituie Cheia în condițiile precizate la art. 5.4. și să dezinstaleze software-ul aferent, prevăzut la art. 1.2., la orice dată, în cadrul termenului convenit, fără înştiinţare prealabilă, dacă necesitatea pentru care a fost împrumutată încetează, sau la solicitarea Comodantului, în termen de maxim 10 zile de la aceasta.

Art. 5.9. Să transmită Cheia Comodantului, de câte ori va fi necesar pentru adăugarea sau actualizarea certificatelor digitale.

2

**6. DURATA CONTRACTULUI**

Art. 6.1. Prezentul Contract se încheie pe perioada în care Comodatarul este înscris ca participant la oricare din piețele organizate administrate de Societatea OPCOM S.A, conform Anexei.

**7. GARANTIA DE BUNA EXECUȚIE**

Art. 7.1. În termen de 30 de zile de la semnarea prezentului Contract, Comodatarul are obligația de a constitui o garanție de bună execuție în valoare de 750 lei, care va fi menținută pe toată perioada de valabilitate a Contractului.

Art. 7.2. Comodatarul va achita suma reprezentând garanția de bună execuție în numerar, la casieria Comodantului sau prin transfer bancar în contul indicat de Comodant.

Art. 7.3. Comodantul are dreptul să execute garanția de bună execuție fără nici o altă notificare, dacă Comodatarul nu restituie Cheia împrumutată conform art. 5.4. în cazurile prevăzute la art. 5.7 și 5.8.

Art. 7.4. Comodantul va restitui garanția de bună execuție în termen de 20 zile lucrătoare de la data încetarii Contractului, dacă nu a ridicat până la acea dată pretenții asupra ei.

**8. SUPORTAREA RISCURILOR**

Art. 8.1. Comodatarul răspunde pentru deteriorarea, în tot sau în parte, sau pierderea Cheii, dacă nu dovedește că deteriorarea ori pierderea s-a produs fortuit sau că deteriorarea ori pierderea este consecința folosirii potrivit scopului indicat în prezentul Contract și fără culpă din partea sa potrivit art. 2.149-2.150 din Noul Cod Civil.

**9. ÎNCETAREA CONTRACTULUI**

Art. 9.1. Prezentul Contract încetează în următoarele cazuri:

(i) de drept, în cazul în care Comodatarul nu mai este înscris ca participant la niciuna din piețele organizate administrate de societatea Opcom S.A., conform Anexei;

(ii) prin denuntare unilaterală de către Comodant, cu preaviz scris de 20 de zile înainte; (iii) prin acordul scris al Părților.

**10. LEGEA APLICABILĂ ȘI JURISDICȚIE**

Art. 10.1. Legea aplicabilă prezentului Contract este legea română.

Art. 10.2. Orice dispută sau litigiu decurgând din sau în legătură cu prezentul Contract, inclusiv referitor la validitatea, interpretarea, executarea ori desființarea acestuia se va soluționa pe cale amiabilă, în termen de cel mult 30 de zile calendaristice de la data notificării disputei și/sau litigiului.

Art. 10.3. În situația în care disputa sau litigiul apărut nu va putea fi soluționat pe cale amiabilă, atunci acesta va fi solutionat de către instanțele judecătorești competente.

3

**11. DISPOZITII FINALE**

Art. 11.1. Orice notificare, cerere, comunicare sau informare în legatură cu prezentul Contract va fi efecuată în scris și va fi adusă la cunoștința celeilalte Părți, prin intermediul faxului sau prin scrisoare recomandată cu confirmare de primire, cealaltă Parte fiind considerată că a luat cunoștință de conținutul lor astfel:

• dacă notificarea s-a facut prin fax, atunci când transmiterea are loc într-o zi lucrătoare până la ora 16:00 (ora României), se va considera comunicată la acea dată, iar dacă are loc după ora 16:00 (ora României), se va considera comunicată a doua zi; atunci când transmiterea are loc într-o zi nelucrătoare, se va considera comunicată în prima zi lucrătoare care urmează;

• dacă notificarea s-a facut prin scrisoare recomandată cu confirmare de primire, se va considera


comunicată la data primirii acesteia de către cealaltă Parte menționată pe confirmarea de primire. Art. 11.2. Nici o modificare la prezentul Contract nu va avea efect și nu va fi valabilă decât dacă este făcută în scris, prin încheierea unui act adițional semnat de și în numele părților.

Art. 11.3. Prevederile contractului se completează cu dispoziţiile art. 2146 - 2157 din Noul Cod Civil, care reglementează Contractul de Comodat.

Art. 11.4. Prezentul contract intră în vigoare la data semnării sale de către ambele părți.

**12. FORŢA MAJORĂ**

Art. 12.1. Forţa majoră apără de răspundere partea care o invocă, conform legii.

Prezentul contract s-a încheiat în 2 (două) exemplare, câte unul pentru fiecare parte.

|  |  |
| --- | --- |
| **COMODANT** | **COMODATAR** |
| Director General  Cristina ȘETRAN | Reprezentant al Comodatarului |
| Director Economic  Silvia FEDIUC |  |
| Director D.T.D.T.S.  Georgeta ION |  |
| Director D.T.T.C.  Mihaela CONSTANTINESCU |  |
| Director D.I.T.  Remus BÂRSĂNESCU |  |

4

**ANEXĂ**

**la Contractul de Comodat (Împrumut de folosință)**

|  |  |  |  |  |  |
| --- | --- | --- | --- | --- | --- |
| Nr. crt. | Piața organizată | Data înregistrării la piață | Data încetării calității de participant la piață | Semnătură operator piață | Semnătură împuternicit Comodatar |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Notă:

Anexa se transmite Comodatarului ori de câte ori aceasta se modifică semnat.

**COMODATAR**

Reprezentant al Comodatarului

5